આ પ્રસંગે સાબરકાંઠા જિલ્લાના સાંસદ દિપસિંહ રાઠોડે મેહુલ જોષીને શુભેચ્છા પાઠવી જણાવ્યુ હતું કે, ગુજરાતનો યુવાન પણ ખેલમહાકુંભમાંથી પ્રેરણા લઇ રમતગમત ક્ષેત્રે પોતાની આગવી ઓળખ ઉભી કરવા લાગ્યા છે. ગુજરાતના ખેલાડીઓ પોતાની કારકિર્દીમાં આગળ વધે તે માટે વડાપ્રધાન નરેન્દ્ર મોદી દ્વારા ખેલમહાકુંભનું આયોજન કરી ખેલાડીઓને પ્રોત્સાહિત કરવામાં આવ્યા છે. હિંમતનગરના યુવાને એવરેસ્ટ સર કરી સાબરકાંઠા જિલ્લાનું ગૌરવ વધાર્યુ છે તે ખૂબ જ આનંદની વાત છે. હિંમતનગરના ધારાસભ્ય રાજેન્દ્રસિંહ ચાવડાએ પણ હિંમતનગરના યુવાન મેહુલ જોષીની સિધ્ધિઓને બિરદાવી અભિનંદન પાઠવતા જણાવ્યુ હતું કે, ગુજરાત સરકાર પણ મેહુલ જોષીની સિધ્ધિની નોંધ લેવાય તે દિશામાં પ્રયાસ કરાશે. વેજીટેરીયન હોવા છતાં સફળતા પૂર્વક એવરેસ્ટ શિખર સર કરી મેહુલ જોષીએ ગુજરાતનું ગૌરવ વધાર્યુ છે. નગરપાલિકાના પ્રમુખ નિલાબેન પટેલે પણ મેહુલ જોષીને શુભેચ્છા પાઠવી હતી.